تورکیه 2022-2023-جو ایللرده فیندیق صادراتیندان 1 میلیارد 795 میلیون دو‌لار گلیر الده ائدیب.
قارا دنیز فیندیق و محصول‌لاری صادراتچیلار بیرلیگی‌نین یایدیغی معلوماتدا قئید اولونان دؤورده 298 مین 557 تون فیندیغین صادر اولوندوغو بیلدیریلیب. حیاتا کئچیریلن فیندیق صادراتیندان 1 میلیارد 795 میلیون 189 مین 783 دو‌لار گلیرین الده اولوندوغو وورغولانیب.
معلوماتدا همچنین آوقوست آییندا 15 مین 111 تون فیندیغین صادر اولوندوغو بیلدیریلیب. سؤزوگئدن صادرات عملیاتیندان 90 میلیون 327 مین 450 دو‌لار گلیر الده ائدیلدیگی قئید اولونوب.
